Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: mivel a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) szerint: „személyes adat: a meghatározott természetes személlyel (a továbbiakban: érintett) kapcsolatba
Paragraph Index: 1515

mivel a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) szerint: „személyes adat: a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés” (2. § 1. pont). Az Avtv. 3. §-a szerint a személyes adatok kezeléséhez az érintett hozzájárulása vagy törvényi felhatalmazás szükséges. Adatkezelésnek minősül az adatok felvétele, tárolása, továbbítása és nyilvánosságra hozatala is. A Magyar Pszichológiai Társaságnak nincs külön törvényben meghatározott felhatalmazása etikai állásfoglalásai közzétételéhez. A Társaság Alapszabálya (amelyet a tagok önként fogadnak el) azonban rendelkezhet úgy, hogy az Etikai Bizottság állásfoglalásait a kamarai lapban nyilvánosságra kell vagy lehet hozni. A jövőre nézve, amennyiben úgy gondolják, hogy a hasonló esetek kamarai lapban történő közzététele segíti a szakma tekintélyének megóvását, tanácsos ilyen szellemben módosítani az Alapszabályt. Az Alapszabály módosításáig — a módosítást megelőzően hozott állásfoglalások tekintetében — az érintett hozzájárulását kell kérni a közléshez. Ha az állásfoglalással érintett tag nem járul hozzá a Hírlevélben történő nyilvánosságra hozatalhoz, akkor anonimizált formában lehet a fegyelmi határozatot/döntést ismertetni a lapban. Tájékoztatom továbbá, hogy ha a taggal szemben büntetőeljárás van folyamatban az etikai szabálysértéssel összefüggésben, a vádemelési szaktól kezdődően a tag nevét nyilvánosságra lehet hozni. Kérem, hogy a jövőben is forduljon bizalommal hivatalomhoz adatvédelmi tárgyú megkereséseivel. Budapest, 1999. október 22. Üdvözlettel: Dr. Majtényi László (655/K/1999) 2000/88/II. szám [Állásfoglalás: a hatályos jog alapján a zaklató telefonhívásokkal kapcsolatos védelem korlátozott, indokolt a jogszabályok módosítása] [...] elnök [Budapest] Tisztelt Elnök Úr! A zaklató telefonhívásokkal kapcsolatos beadványát és a tárgyban keletkezett iratanyagot tanulmányoztam. A panaszában foglaltakkal kapcsolatban véleményem a következő:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes